PATVIRTINTA

Skriaudžių pagrindinės mokyklos

direktoriaus 2021 m. gruodžio 23 d.

įsakymu Nr. V-137

**PRIENŲ RAJONO SKRIAUDŽIŲ PAGRINDINĖS MOKYKLOS KORUPCIJOS PREVENCIJOS TVARKOS APRAŠAS**

**I SKYRIUS**

**BENDROSIOS NUOSTATOS**

1. Prienų rajono Skriaudžių pagrindinės mokyklos (toliau – Mokykla) korupcijos prevencijos tvarkos aprašas (toliau – Aprašas) reglamentuoja korupcijos prevencijos principus, tikslus, uždavinius, korupcijos prevencijos priemones, korupcijos prevencijos priemonių įgyvendinimo planą.
2. Aprašas parengtas vadovaujantis Lietuvos Respublikos korupcijos prevencijos 2002 m. gegužės 28 d. Nr. IX-904 įstatymu, Lietuvos Respublikos korupcijos prevencijos 2002 m. gegužės 28 d. Nr. IX-904 įstatymo 2021 m. birželio 29 d. pakeitimo Nr. XIV-471 įstatymu
3. Apraše vartojamos sąvokos:

**Korupcija –** piktnaudžiavimas įgaliojimais siekiant naudos sau ar kitam asmeniui.

**Korupcijos prevencija** – korupcijos priežasčių, sąlygų atskleidimas ir šalinimas sudarant bei įgyvendinant atitinkamą priemonių sistemą, taip pat poveikis asmenims, siekiant atgrasinti nuo korupcinio pobūdžio nusikalstamų veikų.

**Korupcijos pasireiškimo tikimybės nustatymas** – procedūra, kuria nustatomi korupcijos rizikos veiksniai.

**Korupcijos rizikos valdymas** – vidaus kontrolės sudedamoji dalis, apimanti korupcijos rizikos veiksnių nustatymą, įvertinimą ir priemonių, kurios mažina korupcijos riziką, parinkimą, jų įgyvendinimą, pasiektų rezultatų vertinimą.

**Korupcijos rizikos veiksniai** – priežastys, sąlygos, įvykiai, aplinkybės, dėl kurių gali pasireikšti korupcijos rizika.

1. **Korupcinio pobūdžio nusikalstamos veikos**:

4.1. kyšininkavimas, papirkimas, piktnaudžiavimas;

4.2. nusikalstamos veikos, padaromos piktnaudžiaujant įgaliojimais ir tiesiogiai ar netiesiogiai siekiant naudos sau ar kitam asmeniui: neteisėtas teisių į daiktą įregistravimas, tarnybos pareigų neatlikimas, sukčiavimas, turto pasisavinimas, turto iššvaistymas, nusikalstamu būdu gauto turto legalizavimas, neteisingų duomenų apie pajamas, pelną ar turtą pateikimas, kišimasis į valstybės tarnautojo ar viešojo administravimo funkcijas atliekančio asmens veiklą, dokumento suklastojimas ar disponavimas suklastotu dokumentu;

4.3. kitos nusikalstamos veikos, kuriomis siekiama kyšio, papirkimo arba nuslėpti ar užmaskuoti kyšininkavimą ar papirkimą.

**II SKYRIUS**

**KORUPCIJOS PREVENCIJOS PRINCIPAI**

1. Korupcijos prevencija įgyvendinama vadovaujantis šiais principais:

5.1. teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų ir užtikrinant asmens teisių ir laisvių apsaugą;

5.2. visuotinumo – korupcijos prevencijos subjektais gali būti visi asmenys;

5.3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą;

5.4. nuolatinumo – korupcijos prevencijos priemonių veiksmingumo užtikrinimas, vykdant nuolatinę korupcijos prevencijos priemonių įgyvendinimo stebėseną ir peržiūrint įgyvendinimo rezultatus bei teikiant pasiūlymus už korupcijos prevenciją atsakingam Mokyklos darbuotojui dėl atitinkamų priemonių veiksmingumo didinimo;

5.5. proporcingos korupcijos prevencijos veiklos – korupcijos prevencijos veikla turi būti vykdoma atsižvelgiant į Mokyklos administracinius pajėgumus, o priemonės taikomos tik tos, kurios būtinos korupcijai atspariai aplinkai sukurti, siekiant kuo mažesnės administracinės naštos;

5.6. skaidrumo – korupcijos prevencijos veikla turi būti vieša ir suprantama, atvira Mokyklos bendruomenei;

5.7. asmens teisių apsaugos – korupcijos prevencijos veikla turi būti vykdoma užtikrinant teisinio reguliavimo tikrumą ir stabilumą, apsaugant asmenų teises ir teisėtus interesus, vadovaujantis asmens duomenų teisinės apsaugos reikalavimais.

**III SKYRIUS**

**KORUPCIJOS PREVENCIJOS TIKSLAI IR UŽDAVINIAI**

1. Korupcijos prevencijos tikslas – skatinti skaidrų, sąžiningą ir atvirą paslaugų teikimą, kuriant korupcijai atsparią aplinką Mokykloje.
2. Pagrindiniai korupcijos prevencijos uždaviniai Mokykloje:

7.1. didinti antikorupcinį sąmoningumą;

7.2. rengti antikorupcines priemones, kurios būtų nuoseklios, visapusiškos ir ilgalaikės;

7.3. kurti korupcijai atsparią aplinką;

7.4. sistemiškai ir koordinuotai šalinti korupcijos rizikos veiksnius, mažinti korupcijos riziką;

7.5. skatinti visų Mokyklos bendruomenės narių įsitraukimą į korupcijos prevenciją.

**IV SKYRIUS**

**KORUPCIJOS PREVENCIJOS PRIEMONĖS**

1. Mokyklos korupcinės prevencijos priemonės yra:

8.1. veiklos sričių, kuriose yra didelė korupcijos pasireiškimo tikimybė, nustatymas, analizė ir vertinimas;

8.2. korupcijos prevencijos priemonių plano parengimas, jo įgyvendinimo stebėsenos atlikimas;

8.3. pranešimas apie korupcinio pobūdžio nusikalstamas veikas;

8.4. personalo patikimumo užtikrinimas;

8.5. darbuotojų antikorupcinio sąmoningumo didinimas;

8.6. atsparumo korupcijai lygio nustatymas.

**V SKYRIUS**

**BAIGIAMOSIOS NUOSTATOS**

1. Už korupcijai atsparios aplinkos kūrimą Mokykloje atsakingas direktoriaus įsakymu paskirtas darbuotojas.
2. Aprašo nuostatas įgyvendina Mokyklos darbuotojai.
3. Informaciją apie korupcinio pobūdžio veikas darbuotojai gali teikti Mokyklos direktoriui raštu ar elektroninio ryšio priemonėmis.
4. Visi Mokyklos darbuotojai supažindinami su šiuo Aprašu.
5. Aprašas gali būti keičiamas ar peržiūrimas, pasikeitus teisės aktams ar atsiradus Mokyklos poreikiui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_